


	[bookmark: _GoBack]xEuropa-Parlamentet
2019-2024
	[image: EP logo RGB_Mute]



<Commission>{LIBE}Udvalget om Borgernes Rettigheder og Retlige og Indre Anliggender</Commission>

<RefProc>2023/0231</RefProc><RefTypeProc>(NLE)</RefTypeProc>
<Date>{14/02/2024}14.2.2024</Date>
<RefProcLect>***</RefProcLect>
<TitreType>UDKAST TIL HENSTILLING</TitreType>
<Titre>om udkast til Rådets afgørelse om indgåelse på Unionens vegne af aftalen mellem Den Europæiske Union og Island om supplerende regler vedrørende instrumentet for finansiel støtte til grænseforvaltning og visumpolitik som en del af Fonden for Integreret Grænseforvaltning for perioden 2021-2027</Titre>
<DocRef>(12125/2023 – C9‑0004/2024 – 2023/0231(NLE))</DocRef>
<Commission>{LIBE}Udvalget om Borgernes Rettigheder og Retlige og Indre Anliggender</Commission>
Ordfører: <Depute>Malik Azmani</Depute>


PR_NLE-AP_Agreement


	Tegnforklaring

		*	Høringsprocedure
	***	Godkendelsesprocedure
	***I	Almindelig lovgivningsprocedure (førstebehandling)
	***II	Almindelig lovgivningsprocedure (andenbehandling)
	***III	Almindelig lovgivningsprocedure (tredjebehandling)

(Proceduren afhænger af, hvilket retsgrundlag der er valgt i udkastet til retsakt)






INDHOLD
Side
FORSLAG TIL EUROPA-PARLAMENTETS LOVGIVNINGSMÆSSIGE BESLUTNING	5
BEGRUNDELSE	6

[bookmark: _Toc160020345]

FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om udkast til Rådets afgørelse om indgåelse på Unionens vegne af aftalen mellem Den Europæiske Union og Island om supplerende regler vedrørende instrumentet for finansiel støtte til grænseforvaltning og visumpolitik som en del af Fonden for Integreret Grænseforvaltning for perioden 2021-2027
(12125/2023 – C9‑0004/2024 – 2023/0231(NLE))
(Godkendelse)
Europa-Parlamentet,
–	der henviser til udkast til Rådets afgørelse (12125/2023),
–	der henviser til om udkast til Rådets afgørelse om indgåelse på Unionens vegne af aftalen mellem Den Europæiske Union og Island om supplerende regler vedrørende instrumentet for finansiel støtte til grænseforvaltning og visumpolitik som en del af Fonden for Integreret Grænseforvaltning for perioden 2021-2027 (12124/2023),
–	der henviser til den anmodning om godkendelse, som Rådet har forelagt, jf. artikel 77, stk. 2, og artikel 218, stk. 6, andet afsnit, litra a), og stk. 7, i traktaten om Den Europæiske Unions funktionsmåde (C9‑0004/2024),
–	der henviser til forretningsordenens artikel 105, stk. 1 og 4, og artikel 114, stk. 7,
–	der henviser til henstilling fra Udvalget om Borgernes Rettigheder og Retlige og Indre Anliggender (A9‑0000/2024),
1.	godkender indgåelsen af aftalen;
2.	pålægger sin formand at sende Parlamentets holdning til Rådet og Kommissionen samt til medlemsstaternes regeringer og parlamenter og Islands regering og parlament.


[bookmark: _Toc158888815][bookmark: _Toc160020346]BEGRUNDELSE
a. Baggrund 

Europa-Parlamentets og Rådets forordning (EU) 2021/1148 om oprettelse af instrumentet for finansiel støtte til grænseforvaltning og visumpolitik for perioden 2021-2027 (IGFV) blev vedtaget den 7. juli 2021.
Formålet med IGFV-forordningen er at udtrykke solidaritet ved at yde finansiel bistand til de medlemsstater, der anvender Schengenreglerne om de ydre grænser. Den udgør en udvikling af Schengenreglerne, som de lande, der er associeret i gennemførelsen, anvendelsen og videreudviklingen af Schengenreglerne, deltager i ("associerede Schengenlande" eller "associerede lande").
I henhold til IGFV-forordningens artikel 7, stk. 6, bør der fastlægges "ordninger" for at præcisere arten af og måderne for deltagelse i IGFV for de lande, der er associeret i gennemførelsen, anvendelsen og udviklingen af Schengenreglerne, i overensstemmelse med de relevante bestemmelser i de respektive associeringsaftaler. Disse ordninger har form af aftaler, som Unionen indgår med de associerede Schengenlande, jf. artikel 216 i TEUF. 
Island meddelte den 1. september 2021 sin beslutning om at acceptere indholdet af IGFV-forordningen og gennemføre den i sin interne retsorden.
[bookmark: _Hlk132892775]Den 21. februar 2022 bemyndigede Rådet Kommissionen til at indlede forhandlinger[footnoteRef:1] med Island, Kongeriget Norge, Det Schweiziske Forbund og Fyrstendømmet Liechtenstein om de ordninger for disse landes finansielle bidrag og de supplerende regler, der er nødvendige for deres deltagelse i instrumentet for finansiel støtte til grænseforvaltning og visumpolitik for perioden 2021 til 2027, herunder bestemmelser, der sikrer beskyttelsen af Unionens finansielle interesser og Revisionsrettens revisionsbeføjelser, som skal indgås i henhold til Europa-Parlamentets og Rådets forordning (EU) 2021/1148[footnoteRef:2]. Forhandlingerne med Island blev afsluttet med et positivt resultat af Kommissionen med paraferingen af aftalen den 14. februar 2023. [1:  	Rådets afgørelse (EU) 2022/442 af 21. februar 2022 om bemyndigelse til at indlede forhandlinger med Island, Kongeriget Norge, Det Schweiziske Forbund og Fyrstendømmet Liechtenstein med henblik på indgåelse af aftaler mellem Den Europæiske Union og disse lande om supplerende regler i forbindelse med instrumentet for finansiel støtte til grænseforvaltning og visumpolitik som del af Fonden for Integreret Grænseforvaltning (EUT L 90 af 18.3.2022, s. 116).]  [2:  	Europa-Parlamentets og Rådets forordning (EU) 2021/1148 af 7. juli 2021 om oprettelse af instrumentet for finansiel støtte til grænseforvaltning og visumpolitik som del af Fonden for Integreret Grænseforvaltning (EUT L 251 af 15.7.2021, s. 48).] 

Kommissionen forelagde den 13. juli 2023 Rådet et forslag til Rådets afgørelse om indgåelse på Den Europæiske Unions vegne af aftalen mellem Den Europæiske Union og Island om supplerende regler vedrørende instrumentet for finansiel støtte til grænseforvaltning og visumpolitik som del af Fonden for Integreret Grænseforvaltning for perioden 2021 til 2027.
Rådet vedtog den 28. september 2023 Rådets afgørelse og anmodede samme dag Europa-Parlamentet om at godkende udkastet til Rådets afgørelse om indgåelse af ovennævnte aftale. Aftalen blev undertegnet den 20. december 2023 i Bruxelles.
Den 21. december 2023 anmodede Rådet Europa-Parlamentet om at godkende udkastet til Rådets afgørelse om indgåelse af ovennævnte aftale.


b. Ordførerens holdning

Instrumentet for finansiel støtte til grænseforvaltning og visumpolitik som del af Fonden for Integreret Grænseforvaltning udgør et særligt instrument inden for rammerne af Schengenreglerne, der skal sikre en solid og effektiv integreret europæisk grænseforvaltning ved de ydre grænser, samtidig med at den frie bevægelighed for personer sikres i fuld overensstemmelse med medlemsstaternes og de associerede landes forpligtelser med hensyn til de grundlæggende rettigheder, og som skal understøtte en ensartet gennemførelse og modernisering af den fælles visumpolitik og dermed bidrage til at sikre et højt sikkerhedsniveau i medlemsstaterne og de associerede lande.
Det kan ud fra den fremlagte dokumentation fastslås, at Island nu følger reglerne i forordningen om oprettelse af instrumentet for finansiel støtte til grænseforvaltning og visumpolitik og de gældende artikler i forordningen om fælles bestemmelser og finansforordningen på samme måde som EU-medlemsstaterne. 
Ordføreren anbefaler af denne grund at godkende indgåelsen af aftalen om de supplerende regler, der er nødvendige for Islands deltagelse i instrumentet for finansiel støtte til grænseforvaltning og visumpolitik som del af Fonden for Integreret Grænseforvaltning for programmeringsperioden 2021 til 2027, jf. artikel 7, stk. 6, i IGFV-forordningen.

